
Martfű Város Önkormányzata Képviselő-testületének

Oktatási, Művelődési, Sport, Civil és Egyházi Kapcsolatok Bizottsága Elnökétől
5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
E L Ő T E R J E S Z T É S

a „Ki kicsoda Martfűn” című kiadvány nyomdai költségeihez előirányzat biztosítására és a nyomda megbízására 

Martfű Város Önkormányzata Képviselő-testületének

2019. június 27-i ülésére

Előkészítette: Hegedűsné Blaskó Anikó aljegyző
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalási mód: nyílt ülés

Tisztelt Képviselő-testület!
Martfű Város Önkormányzata Oktatási, Művelődési, Sport, Civil és Egyházi Kapcsolatok Bizottságának 50/2018. (VI.27.) határozata alapján a Bizottság a „Ki kicsoda Martfűn” című könyv kiadása előkészítésével kapcsolatos feladatait és azok ütemezését a megadott határidőig, 2019. április 30-ig elvégezte az alábbiak szerint:
· a kérdőíveket eljuttatta az adatgyűjtés során javasolt személyeknek,

· a visszaérkezett adatok és arcképek birtokában azok rendszerezését, feldolgozását és a névsor meghatározását elvégezte,

· további, kisebb hiánypótlásra történő felszólítás után beérkezett adatokkal azokat pontosította.

Mindezek után a 300 fő kérdőív szerinti adatait, valamint fotóit tartalmazó anyagnak a terjedelmét figyelembe véve, két méretre vonatkozóan a könyv 1000 példányban történő kiadásához az árajánlatok beszerzésre kerültek, melyek az előterjesztés mellékletei.

A legkedvezőbb ajánlat a Penta Print Nyomdaipari és Kereskedelmi Kft-től (Martfű, Gesztenye sor 1.) érkezett:
1. méret: 147x210 mm, terjedelem: 272 oldal, 1000 db: 1280 Ft/db+ 5 % ÁFA, 
2. méret: 165x230 mm, 240 oldal 1000 db: 1320 Ft/db + 5 % ÁFA
árat tartalmazott, amelynél a belső oldalak egy színnel, a borító pedig négy szín nyomással, fóliázva, ragasztott kötéssel készülnének.

Mindezek alapján javasolom, hogy a Képviselő-testület bízza meg a Penta Print Nyomdaipari és Kereskedelmi Kft-t az árajánlatának 2. pontja szerint a kiadvány nyomdai előkészítésével, melyhez a szükséges költségvetési fedezetet: 1.386.000 Ft-ot, az önkormányzat 2019. évi költségvetéséről szóló, Martfű Város Önkormányzata Képviselő-testületének 1/2019. (III.1.) önkormányzati rendelete 16. melléklet általános tartaléka terhére biztosítsa. 

Tisztelt Képviselő-testület!

Kérem, hogy az előterjesztést megtárgyalni és az alábbi határozati javaslatot elfogadni szíveskedjenek:

Határozati javaslat:

Martfű Város Önkormányzata Képviselő-testületének 

.../2019.(…..) határozata

a „Ki kicsoda Martfűn” című kiadvány nyomdai költségeihez előirányzat biztosításáról és a nyomda megbízásáról
Martfű Város Önkormányzatának Képviselő-testülete megtárgyalta a „Ki kicsoda Martfűn” című kiadvány nyomdai költségeihez előirányzat biztosításáról és a nyomda megbízásáról szóló előterjesztést, mely alapján az alábbi döntést hozta:

1.   A könyv 1000 példányban történő kiadásához szükséges 1.386.000 Ft költségvetési fedezetet az önkormányzat 2019. évi költségvetéséről szóló, Martfű Város Önkormányzata Képviselő-testületének 1/2019. (III.1.) önkormányzati rendelete 16. melléklet általános tartaléka terhére biztosítja.

2.    Martfű Város Önkormányzatának Képviselő-testülete megbízza a Penta Print Nyomdaipari és Kereskedelmi Kft-t az árajánlata 2. pontja szerint a „Ki kicsoda Martfűn” című kiadvány nyomdai előkészítésével és felhatalmazza a polgármestert a szerződés aláírására.

Erről értesülnek: 

1. J.N.Szolnok Megyei Kormányhivatal, Szolnok,
2. Valamennyi Képviselő, Helyben,
3. Penta Print Nyomdaipari és Kereskedelmi Kft, Martfű, Gesztenye sor 1.,

4. Irattár.
Martfű, 2019. június 17.

